**Հ Ա Շ Վ Ե Տ Վ ՈՒ Թ Յ ՈՒ Ն**

**2023 թվականի ապրիլի 26-ից 27-ը**

**Ռուսաստանի Դաշնություն (ք. Մոսկվա) գործուղման արդյունքների մասին**

**1․ Անունը, ազգանունը,** **զբաղեցրած պաշտոնը՝**

**1)** Ներսես Զեյնալյան` ՀՀ ՊԵԿ միջազգային համագործակցության վարչության պետի պաշտոնակատար:

**2)** Կարեն Թամազյան` ՀՀ ՊԵԿ հարկային վարչարարության կազմակերպման, դիտարկման և հսկողության վարչության պետ:

**2․ Գործուղման վայրը և ժամկետները՝**

Ռուսաստանի Դաշնություն, ք․ Մոսկվա, 2023թ. ապրիլի 26-ից 27-ը

**3․ Հրավիրող կողմը՝**

ՌԴ ֆինանսների նախարարության դաշնային հարկային ծառայություն

**4․** **Գործուղման նպատակը (աշխատանքային ո՞ր խնդրի լուծման համար էր նախա­տեսված գործուղումը)՝**

Միջոցառմանը մասնակցության հիմնական նպատակներից էր քննարկելու ՀՀ պետական եկամուտների կոմիտեի և Ռուսաստանի դաշնային հարկային ծառայության կողմից իրականացված միջսահմանային առևտրի շրջանակներում կիրառվող էլեկտրոնային ուղեկցող փաստաթղթերի փոխանակման փորձնական ծրագրի արդյունքները:

ՀՀ ՊԵԿ պատվիրակության գործուղման նպատակն էր նաև մասնակցելու անդրսահմանային առևտրի թվայնացմանը, վերջինիս հեռանկարներին և խոչընդոտներին վերաբերող թեմաների այլ քննարկմանը, ինչպես նաև տարբեր երկրների էլեկտրոնային փաստաթղթաշրջանառության թվայնացման հեռանկարների, ինչպես նաև կադրային պոտենցիալի զարգացման հարցերի քննարկմանը:

**5․ Քննարկված թեմաները՝**

Միջոցառման ընթացքում քննարկվեցին ՀՀ պետական եկամուտների կոմիտեի և Ռուսաստանի դաշնային հարկային ծառայության կողմից իրականացված միջսահմանային առևտրի շրջանակներում կիրառվող էլեկտրոնային ուղեկցող փաստաթղթերի փոխանակման փորձնական ծրագրի առաջին փուլի արդյունքները, որի ընթացքում նախանշվեցին առաջացած խնդիրները, դրական կողմերը և հետագա անելիքները:

Միաժամանակ, ֆորումի ընթացքում Եվրասիական տնտեսական միության առանձին երկրների, ԱՊՀ անդամ առանձին պետությունների, «ԲՐԻԿՍ» խմբի մասնակից առանձին երկրների հարկային մարմինների ղեկավարների, ինչպես նաև ֆորումին մասնակից ՌԴ խոշոր բիզնեսի հիմնադիրներին (Wildberries, VK) ներկայացվեցին զեկույցներ, որոնք հիմնականում վերաբերում էին անդրսահմանային առևտրի խնդիրներին, կադրերի կառավարման և կադրային ներուժի զարգացման մոտեցումներին (այդ թվում` հարկային ծառայություններում):

**6․Հանդիպումները, ելույթները, բարձրացված կամ քննարկված հարցերը՝**

Համաժողովի ընթացքում առանձին հանդիպումներ տեղի չեն ունեցել, այնուամենայիվ աշխատանքային քննարկումներ են տեղի ունեցել ֆորումին մասնակցող երկրների հարկային մարմինների ներկայացուցիչների հետ, որոնց ժամանակ բարձրացվել և կարևորվել է անդրսահմանային էլեկտրոնային փաստաթղթաշրջանառության զարգացման և ներդրման ուղղությամբ կողմերի աշխատանքների շարունակականությունը:

Միջոցառման ընթացքում միջսահմանային առևտրի շրջանակներում կիրառվող էլեկտրոնային ուղեկցող փաստաթղթերի փոխանակման փորձնական ծրագրի առաջին փուլի արդյունքների, ինչպես նաև ՀՀ-ում կիրառվող էլեկտրոնային փաստաթղթաշրջանառության վերաբերյալ ելույթով հանդես եկավ ՀՀ ՊԵԿ նախագահ Ռուստամ Բադասյանը:

**7․ Հանդիպման կամ հավաքի ժամանակ ընդունված որոշումները, պայմանավորվա­ծությունները, ստորագրված փաստաթղթերը՝**

Համաժողովի ընթացքում փաստաթղթեր չեն ստորագրվել կամ գրավոր որոշումներ չեն ընդունվել, սակայն ՀՀ պետական եկամուտների կոմիտեի նախագահի և Ռուսաստանի դաշնային հարկային ծառայության ղեկավարի կողմից վերահաստատվել է այն, որ միջսահմանային առևտրի շրջանակներում կիրառվող էլեկտրոնային ուղեկցող փաստաթղթերի փոխանակման ծրագիրը «կյանքի կոչելու» համար անհրաժեշտ է շարունակել աշխատանքները:

**8․** **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները՝**

Համաժողովին մասնակցող երկրների հարկային մարմինների ներկայացուցիչների հետ ձեռք են բերվել պայմանավորվածություններ աշխատանքային եղանակով համագործակցության (այդ թվում` պաշտոնական էլեկտրոնային փոստերի միջոցով հաղորդակցվելու) վերաբերյալ։

**9․ Ստորագրությունը, ամսաթիվը**



**28․04․2023թ․**